钦定古今图书集成/方舆汇编/职方典/第1466卷 > 《汎舟昆明池历太华诸峰记》前人
## 钦定古今图书集成/方舆汇编/职方典/第1466卷 > 《汎舟昆明池历太华诸峰记》前人

余以辛卯春入滇，滇迤东西花事之胜，甲于中原，而
春山茶尤胜。其在昆明者，城中《园亡，论外》则称“太华
兰若”焉。余时随监郡诸大夫入省，以上巳日道出碧
鸡关，去会城三十里而遥，盖跂指之矣。乃问途为太
华之游。循关右箐斗折而南，五里至高峣，旧有杨太
史用修海庄，已废。又一里许，适有高台曲池，层楼翚
榭，前用五色杜鹃，棚之题构方新也。至此遂俯昆明
池，余视步无馀皇，乃买渔舟一叶，令驺人踦《跂皋》陆，
独挟一二黄头郎汎焉。池一望五百里，潴西南隅，俗
号“滇池。”滇去海远，水倾亩即称海下高峣，轻洲浅渚，
蒲苇飒沓长过人，又称“草海。”海长廿馀里，草中津港
以千数，往来系罣䍡，而渔余荡桨其中，不复知非山
阴道上也。草穷，且挂席出水，海水不及余东海一汧
澳，而风力差足畏。滇中镇日，咸西南风，春风较狂，掠
余颿堕水中，乃回棹泊焉。易笋舆而登，渐霁，盘桓上
数里，及太华山门，蕊宫琳宇，荧煌金碧，倚山隆起，拟
于紫霄碧云之间。余右陟飞磴，历龙藏，东下黔宁祠，
览其世像，出文陛前两墀山茶八本，高三丈，万花霞
明，飞丹如茵，列绣如幄。游倦坐其下，神𢥠𢥠复王，疑
入石家锦步障也。廊右绕，出缥缈楼观海，危樯一粟，
水势黏天，颜以一碧，万顷然哉！夕阳西下，太华踞其
东，倒影半浸已，素月复流光于上。山影为藻荇，据之
更胜也。是夕宿僧榻，漏下月色入户，宿鸟惊栖聒人
耳，余旅思转深矣。质明，缘碕岸碛历而南，远见山顶，
室庐嵌空，一如罨。画舆者云：“罗汉寺也”，以有石像比
丘而名。稍近之一邨落，居河之麋，渔者织，宿楚以家，
旁置官署焉。寺敞数千步，绝壁上，仰视之，如欲堕者。
盘辟而升，计四五曲。入寺，问南北庵，寺后树金马、碧
鸡碣。摩碣，乃入南庵。丘亭香宇，咸崭岩檐覆之，承以
瑶台。趾半悬外，北入南出，过一刹庙，复问一亭台。庙
为雷神，为龙伯，为大士，为玉虚师，相杂以释道亭，为
回澜，为望海，又有赵羽士之塔、文殊之岩，咸傍海岸。
时而惊涛拍空，飞沫可溅佛身也。路回则转北庵，蹑
级而上，过朝天桥，谒老君庙，入真武宫，最上升玉皇
阁，如鹊巢燕寝，悬度飘摇。“雷祠龙井跆藉，足下益又
胜也。”二庵者，南疏朗，北幽嵑。南庵横截山麓而过，金
铺绿房，足称近水楼台。北庵抟扶摇以上，层层各十
丈。转山椒，斗大崖，则宇一字焉，人侧身而度鸟道尔。
然北庵虽高，仅见草海，白𬞟红蓼，楚楚有致。若南庵
面东南水海，风帆雪浪，日月出没其中，故大观也。下
山邑令棹芦舟以迓，稍具舲艇欲放中流，以五两尚
颠，复穿荻蒲，披鱼梁，鸣榔击汰而归。睨西山顶上丹
垩之丽，适当李昭道得意笔也。时水浅舟胶，不及过
杏花村。余行滇中，惟金、澜二江横络，其他多积洼成
海，如洱海、通海、杨林海，是不一海焉。非独滇也。惟滇
流如倒囊，腹广而颈隘，且逆卤北流，故称滇云。昔汉
武帝欲取昆明，乃习战长安，凿池以象之。至劫灰出
于人世，麻姑云：“东海复扬尘也。”信如斯言，则此真滇
池者，不知几更劫灰矣。